
1.3. Pašreizējā situācija, problēmas un risinājumi
	Priekšlikums
Ministru kabineta rīkojuma projekts (turpmāk – rīkojuma projekts) paredz no Saldus novada pašvaldības (turpmāk – Pašvaldība) pārņemt bez atlīdzības valsts īpašumā un nodot Iekšlietu ministrijas (turpmāk – IEM) valdījumā divas zemes vienības un būvi (kultūras nams), kadastra apzīmējums 84010060123001, jauna katastrofu pārvaldības centra būvniecībai.

Anotācijā norādīts, ka kultūras nams ir sliktā tehniskā stāvoklī un Pašvaldība bija plānojusi to nojaukt. Nodrošinājuma valsts aģentūra (turpmāk – Aģentūra) veiks nepieciešamās darbības teritorijas sagatavošanai jauna katastrofu pārvaldības centra būvniecībai. No šīs informācijas nav skaidrs, ko nozīmē "nepieciešamās darbības teritorijas sagatavošanai", proti, vai tas ietver arī kultūras nama nojaukšanu.
Publikas personas mantas atsavināšanas likuma 42,panta otrajā daļā noteikts, ja nodotais nekustamais īpašums vairs netiek izmantots atsavinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai, valsts vai atvasināta publiska persona šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi.

Ņemot vērā augstāk minēto, kā arī normatīvo regulējumu, kas paredz gadījumus, kad nekustamais īpašums varētu būt jānodod atpakaļ Pašvaldībai, aicinām izvērtēt, nepieciešamības gadījumā konsultējoties ar Finanšu ministriju, kādas veicamās darbības no pašvaldības pārņemtajā nekustamajā īpašumā būtu pieļaujamas.

1.3. Pašreizējā situācija, problēmas un risinājumi
	Priekšlikums
Saskaņā ar Ministru kabineta 2021.gada 7.septembra noteikumu Nr.606 ,,Ministru kabineta kārtības rullis” 33.punktu katram TAP portālā izveido tiesību akta lietu un tajā iekļauj katram projekta veidam un obligāti sagatavojamās informācijas kompleksam atbilstošu informāciju, tajā skaitā arī dokumentus un informāciju, kas apliecina projektā regulējamo tiesisko attiecību likumību [..].

Anotācija tika papildināta ar informāciju, ka uz zemes vienības, kadastra apzīmējums 84010060123, atrodas Transformatora apakšstacija, kadastra apzīmējums 84010060121002, kura īpašuma tiesības ir nostiprinātas Saldus pilsētas zemesgrāmatas nodalījumā (Nr.100000515671) uz AS ,,Sadales tīkls” vārda.

Ņemot vērā anotācijā norādīto informāciju, lūdzam pievienot rīkojuma projektam, zemesgrāmatas apliecību, kas apliecina anotācijā norādīto.

